Célula xigante de Touton

As células xigantes de Touton son células de gran tamaño multinucleadas formadas pola fusión doutras células, que se encontran en tecidos danados con alto contido lipidico en casos de necrose de graxas, xantoma, e xantogranulomas. Tamén se poden atopar en  dermatofibromas.

Fórmanse pola fusión de células epitelioides (macrófagos), e conteñen un anel de núcleos rodeados por un citoplasma escumoso.

As células xigantes de Touton reciben ese nome polo investigador Karl Touton.Aterman, K.; Remmele, W.; Smith, M. (Jun 1988). "Karl Touton and his "xanthelasmatic giant cell." A selective review of multinucleated giant cells". The American Journal of dermatopathology 10 (3): 257–269. ISSN 0193-1091. PMID 3068999.

Notas

Véxase tamén
Outros artigos
 Célula xigante de Langhans
 Célula xigante do corpo estraño

Ligazóns externas
 Cytokines & Cells Online Pathfinder Encyclopaedia

Categoría:Histoloxía